Diari Oficial de la Generalitat Valenciana


Sumari del DOGV 7903, del 25-10-2016 (2016/7653)

Notificació de la sentència dictada en el judici verbal número 681/2015.
------------------------------------------------------------------------

### Dades del document

Número de DOGV
:   7903

Data del DOGV
:   25-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7653


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 681/2015. [2016/7653]  
Judici verbal (250.2) 000681/2015-1  
De: Empresa Mixta Valenciana de Aguas, SA (EMIVASA).  
Procuradora: M.ª Gloria Benlloch Soriano.  
Contra: Antonio Milat Sevilla.  
En aquest procediment judici verbal 681/2015, seguit a instàncies d'Empresa Mixta Valenciana de Aguas, SA, (EMIVASA), contra Antonio Milat Sevilla, s'ha dictat la sentència que, literalment, és com segueix:  
  
«Jutjat de Primera Instància número 10 València  
Judici verbal número 681/2015  
Sentència número 196/2016  
València, 11 d'abril de 2016  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal, seguides en aquest jutjat amb el número 681/2015, promogudes per Empresa Mixta Valenciana de Aguas, SA (EMIVASA), representada per la procuradora Gloria Benlloch Soriano i defensada pel lletrat José Morata Aldea, contra Antonio Milat Sevilla, declarat en situació de rebel·lia, sobre resolució de contracte de subministrament d'aigua i de manteniment de comptador i reclamació d'una quantitat.  
Dispositiva  
Estime la demanda interposada per Empresa Mixta Valenciana de Aguas, SA (EMIVASA) contra Antonio Milat Sevilla, i:  
1. Declare la resolució del contracte de subministrament d'aigua i de manteniment de comptador subscrit en el seu moment entre la demandant i Josefa Albaladejo López, en què la va substituir el demandat, relatiu a l'immoble siti al carrer Rosales, número 15, 7a, de València. Si ho sol·licita la part actora en la fase d'execució de sentència es podran adoptar totes les mesures que siguen necessàries per al cessament efectiu del subministrament, fins i tot l'autorització a la demandant, si fóra necessari, d'entrar a l'immoble on es troba instal·lat el comptador per a poder interceptar el pas de l'aigua degudament.  
2. Condemne Antonio Milat Sevilla a pagar a l'Empresa Mixta Valenciana de Aguas, SA (EMIVASA), la suma de mil vuit-cents vuitanta-un euros amb quaranta-quatre cèntims (1.881,44 ?), així com l'import de les factures vençudes amb posterioritat i fins a la retirada del comptador, i als interessos legals d'aquestes quantitats en la forma indicada en el fonament jurídic segon, darrer paràgraf, d'aquesta sentència.  
  
3. Condemne el demandat al pagament de les costes processals causades.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies des que es notifique, mitjançant la presentació davant d'aquest jutjat d'un escrit on caldrà exposar les al·legacions en què es basa la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LEC, modificat per la Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert a nom d'aquest jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca un testimoniatge d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
  
I atés que el demandat, Antonio Milat Sevilla, es troba en parador desconegut, expedisc aquest edicte a fi que li valga de notificació de forma deguda.  
  
València, 7 de juliol de 2016.- El lletrat de l'Administració de Justícia: Julio Giráldez Blanco.